מאור קיים

הרב מאור קיים (נולד בג' בכסלו ה'תשמ"א, 11 נובמבר 1980) הוא רב ישראלי המשמש ראש המכון התורני הר ברכה. בעבר שימש כר"מ בישיבת הר ברכה.

==ביוגרפיה==
נולד בניו יורק לאביבה, עובדת סוציאלית, וד"ר רפאל קיים, רופא, וגדל בניו רושל שבארצות הברית. סבו, הרב ד"ר אשר מורציאנו, נולד בטנג'יר שבמרוקו, למד אצל הרב רפאל ברוך טולידאנו והרב יוסף משאש, ולאחר מכן בישיבת מיר בארצות הברית ושימש ברבנות קהילה בשכונת קווינס במשך יותר משישים שנה.<ref>[https://www.facebook.com/mcayam/posts/pfbid034qwb4J1PYtJSXLRE1UFm2iK4Kz2Bxp1gVisx6pMCjF3prx69ozuodWYxw81pQw7Jl פוסט ברשת החברתית פייסבוק, 8 במאי 2020]</ref>

למד בבית הספר היהודי-אורתודוקסי-מודרני ס.ע.ר (S.A.R) בניו יורק. בשנת תשנ"ז (1996), בגיל 16, עלה לארץ ישראל עם משפחתו והתגורר בירושלים.<ref>[https://www.facebook.com/mcayam/posts/pfbid04pk1MGs6MqrJZ2Sjsd7iGUWZ4LNQzzq4i3M5yFEkfzUDdqCNrf1JdAAmwcX722qYl פוסט ברשת החברתית פייסבוק, 21 באוקטובר 2016] </ref> משפחתו והוא היו ביחסי חברות קרובה עם רב ד"ר דוד אפלבום ומשפחתו.<ref>לדוגמה: [https://www.facebook.com/mcayam/posts/pfbid02DA74B4RRtiyJTNwVXP3vvkjmVyHvjKD5ceg6vgo9vtqzwmfj9nKr1KyX1C8LLiEQl פוסט ברשת החברתית פייסבוק, 27 באפריל 2020]</ref> למד בתיכון הרטמן, תקופה קצרה במכינה קדם-צבאית בצפת, ולאחר מכן שנים רבות בישיבת הר ברכה. התגייס במסלול ההסדר ושירת בחיל שריון<ref></ref>. נסמך לרבנות בידי הרבנות הראשית. 

שימש במשך כשלוש שנים ר"מ בישיבה. במקביל, לבקשת הרב אליעזר מלמד, החל לסייע בבירור סוגיות שונות במסגרת העיון לקראת כתיבת סדרת פניני הלכה. לאחר מכן החל לעמוד בראש מכון הר ברכה<ref>עיתון שבעי, 14\6\2019, שילה פריד, פרויקט השו"ת.</ref>. במסגרת זו, בין השאר, עומד בראש צוות הכולל למעלה מעשרה רבנים, תלמידי חכמים וחוקרים, העוסקים בבירורים תורניים סביב כתיבת סדרת פניני הלכה במתכונת ייחודית.<ref>[https://www.facebook.com/mcayam/posts/pfbid0HABHYBmmx7FSjHDiJdvqzxdX8a6ypka72myUCvwaheAS98txjZJ4vTFNieAN7bZAl "צורת הכתיבה והעבודה סביב ספרי פניני הלכה" – פוסט ברשת החברתית פייסבוק, 15 בנובמבר 2021]</ref> כמו כן משמש עורך אחראי למרבית ספרי ההוצאה.

הרב קיים פרסם מאמרים הלכתיים בכתבי עת תורנים שונים דוגמת תחומין והמעין. פעיל ברשת החברתית פייסבוק ומביע עמדות תורניות וציבוריות בנושאים אקטואליים תורניים שונים.

=== חיים אישיים ===
נשוי לאורית קיים, אחות במקצועה, ואב לשבע בנות. בין גיסיו הרב יוסף אות, רבו של בית הכנסת אוהל נחמה בירושלים, ופרופ' שלום צדיק מאוניברסיטת בן-גוריון וישיבת עתניאל.

== ספריו ==
הרב קיים כתב את מרבית ספרי הרחבות לסדרת הספרים פניני הלכה של הרב אליעזר מלמד. סדרת ההרחבות מכילה מחקרים הלכתיים שלא נכנסו לסדרה עצמה. עד כה נדפסו הספרים: [https://ph.yhb.org.il/plus/ שמחת הבית וברכתו, כשרות, טהרת המשפחה, סוכות, מועדים, ימים נוראים.]

== קישורים חיצוניים ==
פודקאסטים
* הרב מאור קיים, [https://www.youtube.com/watch?v=5L3E86-H0sg&t=314s יסודות ההלכה בין קבלה למחלוקת], פודקאסט "על המשמעות"
* 

מאמרים
* 
* [https://yhb.org.il/shiurim/puah005/ תגובה למאמרו של הרב שמואל אריאל על כרך 'טהרת המשפחה'], כ"א בתשרי תשפ"ב
* הרב מאור קיים, [https://www.giyur.org.il/הרב-מאור-קיים-בקרוב/ גיור, אהבה וכבוד]
* הרב מאור קיים, [https://yhb.org.il/10260/ תגובה למאמרו של הרב יגאל קמינצקי בנושא כשרות]
* הרב מאור קיים והרב דוד שץ, [https://yhb.org.il/shiurim/giyur-in-america-2/ הגיורים המקילים באמריקה]

== הערות שוליים ==

קטגוריה:רבני הציונות הדתית בישראל
קטגוריה:בוגרי תיכון הרטמן
קטגוריה:בוגרי ישיבת הר ברכה
קטגוריה:מכון הר ברכה
קטגוריה:ישראלים שנולדו ב-1980